b'\n_START_ARTICLE_\n\xc4\x8cas med kompletno prenovo motorja\n_START_PARAGRAPH_\n\xc4\x8cas med kompletno prenovo motorja (Time between overhaul - TBO ali TBOH) je \xc5\xa1tevilo delujo\xc4\x8dih ur (ali pa koledarski \xc4\x8das), ki ga proizvajalec letalskega motorja predlaga pred popolno prenovo motorja._NEWLINE_TBO je odvisen od zapletenosti in na\xc4\x8dina uporabe motorja. Letalski batni motorji imajo TBO okrog 1200-2000 ur delovanja, \xc4\x8de uporabljajo polnjenje (npr. turbopolnilnik), je TBO po navadi manj\xc5\xa1i; za primerjavo: turbinski motorji kot npr. turbofani ali turbopropi imajo TBO okrog 3.000-5.000 delujo\xc4\x8dih ur._NEWLINE_Prenova motorja zahteva popolno razstavljanje motorja in je po navadi zelo draga. Dele, ki so obrabljeni ali po\xc5\xa1kodovani, je potrebno zamenjati, nekatere se lahko ponovno uporabi._NEWLINE_Pri batnih motorjih, ki se ve\xc4\x8dinoma uporabljajo na \xc5\xa1portnih in ultralahkih letalih, se prenovljen motor pojmuje skoraj enako kot nov motor - motor z ni\xc4\x8d urami. Ob\xc4\x8dasno se sicer uporablja termin TSOH (Time since overhaul - \xc4\x8das od obnove). Prenova batnega motorja npr. Rotax 912 stane okrog $12.000-14.000, kar je malce manj od novega motorja - $18000. Cena prenove je tako okrog $6-7 na uro letenja pri TBO 2.000 ur. Pri nakupu rabljenih letal je \xc4\x8das do obnove zelo pomemben dejavnik cene._NEWLINE_Za letala, ki jih uporabljajo v komericalne namene, je TBO obvezen, za nekomericalne ni vedno obvezen, je pa priporo\xc4\x8dljiv._NEWLINE_Tudi na helikopterjih obstajajo obvezni TBO za sestavne dele, kot so glavni rotor, repni rotor in reduktor.'